hotchpotch/miracl-hf-unified huggingface dataset:
পীযূষ গঙ্গোপাধ্যায়
পীযূষ গঙ্গোপাধ্যায় (২ জানুয়ারি, ১৯৬৫ – ২৫ অক্টোবর, ২০১৫) ছিলেন একজন বাংলা চলচ্চিত্র, টেলিভিশন ও নাট্য অভিনেতা। ২০০৫ সালে "মহুলবনীর সেরেঙ" ছবিতে অভিনয় করে তিনি শ্রেষ্ঠ পার্শ্বচরিত্র অভিনেতা হিসেবে বেঙ্গল ফিল্ম জার্নালিস্টস’ অ্যাসোশিয়েশন অ্যাওয়ার্ড পান।
পীযূষ গঙ্গোপাধ্যায় তাঁর কর্মজীবন শুরু করেন নাবার্ডের কর্মচারী হিসেবে। পরে তিনি অভিনয় জগতে চলে আসেন। তিনি কলকাতার নাট্যমঞ্চে অভিনয় শুরু করেছিলেন। বাংলা নাটকে অভিনয়ের সঙ্গে তিনি প্রথম থেকে যুক্ত ছিলেন। ব্রাত্য বসু, বিভাস চক্রবর্তী, অরুণ মুখোপাধ্যায় ও রমাপ্রসাদ বণিক প্রমুখ নাট্যব্যক্তিত্বের সঙ্গে তিনি মঞ্চে অভিনয় করেন।
পীযূষ গঙ্গোপাধ্যায় বাংলা টেলিভিশনেরও প্রতিষ্ঠিত ও জনপ্রিয় অভিনেতা ছিলেন। তিনি অঞ্জন দত্ত, কৌশিক গঙ্গোপাধ্যায়, অপর্ণা সেন প্রমুখ পরিচালকদের পরিচালিত চলচ্চিত্রেও অভিনয় করেন।
১৯৯০-দশকের মধ্যভাগ থেকে ২০১০-এর দশকের মধ্যভাগ পর্যন্ত তিনি চলচ্চিত্রে অভিনয় করেন। তিনি টেলিভিশনে অভিনয় শুরু করেন "আবার যখের ধন" ধারাবাহিকে অভিনয়ের মাধ্যমে। তাঁর অভিনীত কয়েকটি জনপ্রিয় ধারাবাহিক হল "জল নূপুর", "আবার যখের ধন" ও "আমোদিনী"। তিনি "মা ভার্সেস বউমা" নামে একটি রিয়েলিটি শো সঞ্চালনা করেছিলেন। তাঁর অভিনীত জনপ্রিয় চলচ্চিত্রগুলির মধ্যে উল্লেখযোগ্য "ল্যাপটপ", রহস্য চলচ্চিত্র "ব্যোমকেশ বক্সী" এবং শরৎচন্দ্র চট্টোপাধ্যায়ের উপন্যাস অবলম্বনের নির্মিত চলচ্চিত্র "ইতি শ্রীকান্ত"।
পীযূষ গঙ্গোপাধ্যায় ১৯৬৫ সালে হাওড়ার সালকিয়ায় জন্মগ্রহণ করেন।
পীযূষ গঙ্গোপাধ্যায়ের পৈতৃক নিবাস বাংলাদেশের নারায়ণগজ্ঞে । তাঁর ছেলেবেলা কেটেছে এখানে । তিনি পড়াশোনাও করেছেন নারায়ণগজ্ঞে ।
পরবর্তীতে তিনি কলকাতার বেহালার অধিবাসী হন । ছাত্রজীবনে পীযূষ গঙ্গোপাধ্যায় খ্যাতনামা গোলকিপার ছিলেন। একটি দুর্ঘটনার শিকার না হলে তিনি ফুটবলকেই কেরিয়ার হিসেবে বেছে নিতেন।
তিনি পামেলা গঙ্গোপাধ্যায়কে বিবাহ করেন। তাঁদের এক পুত্র আছে। নাম রমিত গঙ্গোপাধ্যায়। তিনি চিত্রকলা ও মান্না দের সংগীতের অনুরাগী ছিলেন।
২০১৫ সালের ২৫ অক্টোবর রাত ২টো ৪৫ মিনিটে কলকাতার বেল ভিউ ক্লিনিকে পীযূষ গঙ্গোপাধ্যায় মারা যান। ২০ অক্টোবর হাওড়ার সাঁতরাগাছিতে একটি গাড়ি দুর্ঘটনার শিকার হয়ে তিনি হাসপাতালে ভর্তি হয়েছিলেন। তাঁর মৃত্যুর কারণ ‘মাল্টি-অর্গান ফেলিওর ও একটি কেস পলিট্রমায় ফ্যাট এমবলিজম’।
৩১ নং ওয়ার্ড, কলকাতা পৌরসংস্থা
৩১ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের কাঁকুড়গাছি ও বাগমারি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি মানিকতলা বিধানসভা কেন্দ্রের অন্তর্গত।
৩১ নং ওয়ার্ডের সীমানা নিম্নরূপ: উত্তর দিকে সতীন সেন সরণি (পূর্বতন মানিকতলা মেন রোডের অংশ); পূর্ব দিকে ইস্টার্ন মেট্রোপলিটান বাইপাস; দক্ষিণ দিকে নারকেলডাঙা মেন রোড, সি. আই. টি. রোড ও উপেন্দ্রচন্দ্র বন্দ্যোপাধ্যায় রোড এবং পশ্চিম দিকে সি. আই. টি. রোড ও উপেন্দ্রচন্দ্র বন্দ্যোপাধ্যায় রোড।
৩২ নং ওয়ার্ড, কলকাতা পৌরসংস্থা
৩২ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের কাঁকুড়গাছি ও বাগমারি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি মানিকতলা বিধানসভা কেন্দ্রের অন্তর্গত।
৩২ নং ওয়ার্ডের সীমানা নিম্নরূপ: উত্তর দিকে পূর্ব রেল ও নিউ ক্যানাল ক্রসিং, বিধাননগর রোড ও বাগমারি রোড; পূর্ব দিকে ইস্টার্ন মেট্রোপলিটান বাইপাস; দক্ষিণ দিকে বারীন ঘোষ সরণি ও সতিন সেন সরণি এবং পশ্চিম দিকে পূর্ব রেল লাইন ও বাগমারি রোড।
৩৩ নং ওয়ার্ড, কলকাতা পৌরসংস্থা
৩৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের ফুলবাগান (সুভাষ সরোবর) অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।
৩৩ নং ওয়ার্ডের সীমানা নিম্নরূপ: উত্তর দিকে নারকেলডাঙা মেন রোড; পূর্ব দিকে ইস্টার্ন মেট্রোপলিটান বাইপাস; দক্ষিণ দিকে বেলেঘাটা খাল ও হেমচন্দ্র নস্কর রোড এবং পশ্চিম দিকে নিউ ক্যানাল।
আদাঐর ইউনিয়ন
আদাঐর ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
এই ইউনিয়নের আয়তন ১৪.৯০ বর্গ কি.মি.। এটি মাধবপুর উপজেলা পরিষদ হইতে ০.৫০ কি:মি: দূরে দক্ষিণ পূর্ব দিকে এবং ঢাকা-সিলেট মহাসড়ক হইতে মাধবপুর-মনতলা রাস্তা দিয়ে প্রায় ০.২৫ কি:মি: দূরত্বে অবস্থিত। এখানকার প্রধান নদীর নাম নদী।
পাহাড়ী মৃত্তিকায় গঠিত এই অঞ্চলটি।
এই ইউনিয়টি টি মৌজার ১৭টি গ্রামের সমন্বয়ে গঠিত।
২০১১ সালের আদম শুমারি অণুযায়ী এই ইউনিয়নের লোক সংখ্যা ১৯,০৬২ জন; যাদের মধ্যে পুরুষ ৯,২৬৫ জন এবং মহিলা ৯,৭৯৭ জন।
বর্তমান ইউনিয়ন পরিষদের সদস্যগণ শপথ গ্রহণ করে ২০১১ সালের ১২ আগষ্ট তারিখে এবং প্রথম সভায় মিলিত হয় ঐ একই বছর ২৫ আগষ্ট তারিখে; ফলে এর মেয়াদ উর্ত্তীন হবে ২০১৬ সালের ২৭ জুলাই তারিখ।
এখানকার শিক্ষার হার ৫৫%। এখানে মোট শিক্ষা প্রতিষ্ঠানের সংখ্যা নিম্নরূপ:
সালকিয়া
সালকিয়া হল ভারতের পশ্চিমবঙ্গ রাজ্যের হাওড়া শহরের একটি অঞ্চল। অঞ্চলটির পুরাতন নাম ছিলো শালিখা এটি হুগলি নদীর তীরে মালি পাঁচঘড়া ও ঘুষুড়ি অঞ্চলের মধ্যে অবস্থিত। ১৯শ শতক থেকে এই অঞ্চল জনবসতিপূর্ণ।
বাংলাদেশ জাতীয় চলচ্চিত্র পুরস্কার শ্রেষ্ঠ অভিনেতা
শ্রেষ্ঠ অভিনেতার জন্য জাতীয় চলচ্চিত্র পুরস্কার বাংলাদেশের সর্বাপেক্ষা সম্মানীয় চলচ্চিত্র পুরস্কার যা; বাংলাদেশ জাতীয় চলচ্চিত্র পুরস্কারের অংশ হিসাবে সেরা অভিনেতাদের ১৯৭৬ সাল থেকে প্রতি বছর দেওয়া হয়। এই বিভাগে সর্বাধিক ছয়বার পুরস্কার লাভ করেন আলমগীর। চারবার এই পুরস্কার লাভ করেন রাজ্জাক ও ফেরদৌস আহমেদ; তিনবার করে পান বুলবুল আহমেদ, রাইসুল ইসলাম আসাদ, রিয়াজ ও শাকিব খান; এবং দুইবার করে পান সোহেল রানা, মাহফুজ আহমেদ ও চঞ্চল চৌধুরী।
বেলুড়
বেলুড় হল ভারতের পশ্চিমবঙ্গ রাজ্যের হাওড়া জেলার সদর শহর হাওড়ার একটি অঞ্চল। এটি হুগলি নদীর পশ্চিম পাড়ে অবস্থিত। আগে এটি বালি পুরসভার অন্তর্গত ছিল। সেই সঙ্গে এটি কলকাতা মহানগরীয় উন্নয়ন কর্তৃপক্ষের অধীনস্থ একালাভুক্ত হয়। বালি পুরসভা হাওড়া পৌরসংস্থার সঙ্গে মিশে যাওয়ার পর বেলুড়ও হাওড়া পৌরসংস্থার অন্তর্ভুক্ত হয়েছে।
বেলুড় রামকৃষ্ণ মঠ ও মিশনের প্রধান কার্যালয় বেলুড় মঠের জন্য বিখ্যাত। স্বামী বিবেকানন্দ এই মঠ প্রতিষ্ঠা করেছিলেন। এই মঠে একটি রামকৃষ্ণ মন্দির রয়েছে। বেলুড় মঠকে কেন্দ্র করে একটি সমৃদ্ধ শিক্ষাকেন্দ্র গড়ে উঠেছে এই শহরে। এই মিশন বিভিন্ন স্বাস্থ্য পরিষেবা, শিক্ষা, নারীকল্যাণ, শ্রমিক ও অনগ্রসর শ্রেণীর স্বার্থে গ্রামোন্নয়ন, ত্রাণ, ধর্মীয় ও সাংস্কৃতি অনুষ্ঠানের আয়োজন করে থাকে।
বেলুড়ের কাছেই গঙ্গার অপর তীরে দক্ষিণেশ্বর কালীবাড়ি অবস্থিত।হাওড়া পৌরসংস্থা
হাওড়া পৌরসংস্থা
হাওড়া পৌরসংস্থা (পূর্বতন হাওড়া পুরসভা) হল ভারতের পশ্চিমবঙ্গ রাজ্যের হাওড়া জেলার সদর হাওড়া শহরের পৌর পরিকাঠামো ও স্বায়ত্তশাসন সংস্থা। হাওড়া পৌরসংস্থার অন্তর্ভুক্ত এলাকার আয়তন ১৪০ বর্গকিলোমিটার। এই পৌরসংস্থার বর্তমান মহানাগরিক রথীন চক্রবর্তী। ১৮৬২ সালে কলকাতার যমজ শহর হাওড়ায় একটি পুরসভা গঠিত হয়। ১৯৮০ সালে হাওড়া পুরসভা পৌরসংস্থার মর্যাদা পায়।
১৮৬২ সালে হাওড়া পুরসভা গঠিত হয়। ১৮৯৬ সাল থেকে হাওড়া পুরসভা শহরে পরিশ্রুত পানীয় জল সরবরাহ শুরু করে। ১৮৮২-৮৩ সালে হাওড়া পুরসভা থেকে বালি পুরসভাকে বিচ্ছিন্ন করা হয়। ১৯৮০ সালের হাওড়া পৌরসংস্থা আইন অনুসারে.১৯৮৪ সালে হাওড়া পুরসভা পৌরসংস্থায় পরিণত হয়। ২০১৫ সালের জুলাই মাসে বালি পুরসভা হাওড়া পৌরসংস্থার সঙ্গে মিশে যায়। 
হাওড়া পৌরসংস্থা ৫০টি ওয়ার্ডে বিভক্ত। প্রত্যেক ওয়ার্ড থেকে একজন পৌর-প্রতিনিধি নির্বাচিত হন। পৌরসংস্থা একালার প্রশাসনিক কাজ পরিচালনা করে একটি মহানাগরিক-পরিষদ। হাওড়ার মহানাগরিক এই পরিষদের প্রধান। তাঁকে সাহায্য করেন কমিশনার ও অন্যান্য আধিকারিকেরা। বর্তমানে সর্বভারতীয় তৃণমূল কংগ্রেস এই পৌরসংস্থা শাসন করছে।
হাওড়া পৌরসংস্থা শহরের প্রশাসন ও মৌলিক পরিকাঠামো উন্নয়নের দায়িত্বপ্রাপ্ত:
বাঘাসুরা ইউনিয়ন
বাঘাসুরা ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
এই ইউনিয়নটি সিলেট বিভাগের হবিগঞ্জ জেলার মাধবপুর উপজেলার অন্তর্গত; যা মাধবপুর উপেজলার শেষ অংশে পড়েছে। এটি মাধবপুর উপজেলা পরিষদ হইতে ২২ কি:মি: দূরে এবং ঢাকা-সিলেট মহাসড়কের উভয় পার্শ্বে অবস্থিত। এর উত্তরে লাখাই ও হবিগঞ্জ সদর উপজেলা, পশ্চিমে ব্রাহ্মণবাড়ীয়া জেলার নাসিরনগর উপজেলা, পূর্বে চুনারুঘাট উপজেলা এবং দক্ষিণে ছাতিয়াইন ও নোয়াপাড়া ইউনিয়ন। এই ইউনিয়নের আয়তন ৫,৮২১ একর।
পাহাড়ী মৃত্তিকায় গঠিত এই অঞ্চলে দুলিয়া খাল ও অদুনা খাল নামে দুটি পাহাড়ী ছড়া রয়েছে।
১০ মৌজা নিয়ে গঠিত এই ইউনিয়টিতে গ্রামের সংখ্যা ৩১টি।
২০১১ সালের আদম শুমারি অনুযায়ী এই ইউনিয়নের লোকসংখ্যা ২৩,৬১৭ জন; যাদের মধ্যে পুরুষ ১১,৯০৪ জন এবং মহিলা ১১,৭৮৯ জন। এখানে সর্বমোট ৪,৭৮৩টি পরিবারের বসবাস রয়েছে।
এখানকার শিক্ষার হার ৫৫%। এখানে মোট শিক্ষা প্রতিষ্ঠানের সংখ্যা নিম্নরূপ:
এই ইউনিয়নের ২৮.৫০% বসতি স্যানিটেশন সুবিধার আওতাভূক্ত।
অবিনাশ সচদেব
অবিনাশ সচদেব (, ) একজন ভারতীয় অভিনেতা। তিনি হিন্দী ধারাবাহিক ছোটি বহুতে অভিনয় করে পরিচিতি লাভ করেন। তিনি ইস পিয়ার কা কিয়া নাম দো - একবার ফির ধারাবাহিকে গুরুত্বপূর্ণ ভূমিকায় অভিনয় করেন। ২০১৫ সালের অক্টোবর থেকে সচদেব কবুল হ্যায় ধারাবাহিকে অভিনয় করছেন।
বিদ্যা ভণ্ডারী
বিদ্যা ভণ্ডারী বা বিদ্যাদেবী ভণ্ডারী (; জন্ম ১৯ জুন, ১৯৬১) হচ্ছেন ২০১৫ সালে নির্বাচিত নেপালের বর্তমান প্রেসিডেন্ট। তিনি হচ্ছেন প্রথম নারী যিনি এই দায়িত্ব গ্রহণ করেছেন। তিনি ছলেন নেপালের একীকৃত মার্ক্সবাদী-লেনিনবাদী কমিউনিস্ট পার্টির সাম্প্রতিক সহ-সভানেত্রী। তিনি নেপাল সরকারের সাবেক প্রতিরক্ষা মন্ত্রী ছিলেন।
তুঁতচিল
তুঁতচিল (বৈজ্ঞানিক নাম: "Graphium sarpedon(Linnaeus)") এক প্রজাতির বড় আকারের প্রজাপতি, যার মূল শরীরটা কালো বর্ণের এবং ডানায় সবজে নীল রঙের পটি দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রর সদস্য।
প্রসারিত অবস্থায় তুঁতচিলের ডানার আকার ৮০-৯০ মিলি মিটার দৈর্ঘের হয়।
এখনও পর্যন্ত তুঁতচিল প্রজাপতিদের ১৬টি উপপ্রজাতি চিহ্নিত করা গেছে।
ভারতে প্রাপ্ত তুঁতচিল এর উপপ্রজাতি হল-
এই প্রজাপতিটি ভারতের জম্মু কাশ্মীর থেকে অরুণাচল প্রদেশ, উত্তর-পূর্ব ভারত এবং হিমালয়ের ২৭৪০মিটার উচ্চতা পর্যন্ত এদের দেখা যায়। এছাড়া শ্রীলঙ্কা, নেপাল, ভূটান, বাংলাদেশ, ময়ানমার,চিন, জাপানে এদের পাওয়া যায়। তুঁতচলদের প্রায় সর্বত্র দেখতে পাওয়া গেলেও এদের প্রাচুর্য কোনোখানেই খুব বেশি নয়।
এই প্রজাপতিটি বসে থাকলে নীচের দু'পিঠে একটা বুমেরাং আকৃতি উজ্জ্বল সবজে-নীল রঙের পটি দেখা যায়। ডানার সামনের প্রান্ত ঘেঁষে গোড়ার কাছে কয়েকটা কালো বিন্দু বসানো লাল ছোপ থাকে। ছোট লেজ দেখা যায়। সামনের ডানার উভয় প্রান্ত দাগবিহীন। ওপর-পিঠের পিছনের ডানায়, পাড় থেকে একটু ভেতরে সরু নখের মতো নীল অংশ থাকে।
তুঁতচিল ওড়ে দ্রুত গতিতে। এরা প্রায় কখনই স্থির থাকে না, এমনকি ফুলের মধু খাওয়ার সময়ো স্থির থাকে না, ক্রমাগত ডানা নাড়তে থাকে। এদের নদীর পাড়ের ভিজে বালিতে অনেক ধরনের প্রজাপতির সঙ্গে মিলেমিশে বসে জলপান করতে দেখা যায়। প্রাণীর প্রস্রাবে ভিজে যাওয়া মাটি বা বালির প্রতি এদের বিশেষ আকর্ষন দেখা যায়। জীবজন্তুর পচা গলা মৃত দেহের উপরও এরা বসে থাকে।
তুঁতচিলের ডিম হলদেটে বর্ণের এবং গোলাকার হয়। এরা একটি করে ডিম পাড়ে। ডিমের পরিধি ১.২ মিলিমিটার পর্যন্ত হয়।
শূককীট প্রথম অবস্থায় কালো বা গাঢ় সবুজ বর্ণের হয়। পরের দিকে রঙের পরিবর্তন হয়ে সবুজ বর্নে রূপান্তরিত হয়। দেহের চতুর্থ খন্ডে, পিঠের ওপর থেকে একটা হলুদ রেখা দু'পাশ থেকে অর্ধেক্টা নেমে এসেছে। বক্ষ অংশের তিনটি খন্ডের প্রতিটিতে এবং একেবারে শেষ দেহখন্ডে দুটো করে সবুজ রঙের সূক্ষ্ম কাঁটা দেখা যায়। 
এই শূককীট , , Rutaceae, Myrtaceae গোত্রের বিভিন্ন উদ্ভিদ, যেমন- দেবদারু , , Miliusa tomentosum, Michelia doltospa, ,Cinnamomum camphora, দারুচিনিCinnamomum zeylanicum, Litsea chinensis ইত্যাদি গাছের পাতার রসালো অংশ আহার করে।
তুঁতচিলের মূককীট সবুজ বর্ণের হয় তবে ডানার আবরণী অংশ হলদেটে। মূককীটের বক্ষ অংশে একটা উঁচু চূড়া আছে। মূককীট থেকে পরিণত প্রজাপতি বেরিয়ে আসার কয়েকদিন আগে মূককীটটির বর্ন সবজেটে নীল হয়।
ব্যাসিল উইলিয়ামস
আলভাডন ব্যাসিল উইলিয়ামস (জন্ম: ২১ নভেম্বর, ১৯৪৯ - মৃত্যু: ২৫ অক্টোবর, ২০১৫) জামাইকার সেন্ট ক্যাথেরিনের কেমানাস এস্টেট এলাকায় জন্মগ্রহণকারী ওয়েস্ট ইন্ডিজের ক্রিকেটার ছিলেন। ১৯৭৮ থেকে ১৯৭৯ মেয়াদে ওয়েস্ট ইন্ডিজের পক্ষে খেলেন। দলে তিনি মূলতঃ উদ্বোধনী ব্যাটসম্যানের দায়িত্ব পালন করেন। ঘরোয়া প্রথম-শ্রেণীর ক্রিকেটে জামাইকার প্রতিনিধিত্ব করেন ব্যাসিল উইলিয়ামস। আক্রমণধর্মী ব্যাটিং উপহার দেয়ায় তিনি ‘শটগান’ নামে পরিচিতি পান।
ফেব্রুয়ারি, ১৯৭০ সালে জামাইকার পক্ষে প্রথম-শ্রেণীর ক্রিকেটে অভিষেক ঘটে তাঁর। ঐ দলে ১৯৮৫ সাল পর্যন্ত খেলেন। ১৯৭৭-৭৮ মৌসুমের শেল শীল্ড প্রতিযোগিতায় সুন্দর ক্রীড়াশৈলীর কারণে তাঁকে টেস্ট দলে ডাকা হয়। ১৯৭৮ থেকে ১৯৭৯ সময়কালে সাতটি টেস্টে অংশ নিয়েছেন তিনি। এ সময়ে বিশ্ব সিরিজ ক্রিকেটে শীর্ষস্থানীয় খেলোয়াড়গণ অংশগ্রহণ করলে দল বেশ দূর্বল হয়ে পড়ে। সমগ্র খেলোয়াড়ী জীবনে ৩৯.০৮ গড়ে ৪৬৯ রান তুলে নিজের দক্ষতা মেলে ধরেন তিনি।
১৯৭৮ সালে জর্জটাউনে অস্ট্রেলিয়ার বিপক্ষে অনুষ্ঠিত টেস্টের দ্বিতীয় ইনিংসে চমকপ্রদ সেঞ্চুরি করেন। জেফ থমসনের বলে সেঞ্চুরির কোটায় পৌঁছলেও পরের বলেই ফাইন লেগে কট আউটের শিকার হন তিনি। ১১৮ বলে ১০০ রান তুলে দশম ওয়েস্ট ইন্ডিয়ান হিসেবে অভিষেকেই সেঞ্চুরি করার বিরল গৌরব অর্জন করেন। সিরিজ শেষে ৪২.৮৩ গড়ে ২৫৭ রান তোলেন। এরফলে ঐ বছরের শেষদিকে ভারত সফরে যান। কলকাতায় অনুষ্ঠিত টেস্টে তিনি ১১১ রান করেন। ভারতে সিরিজে ২১২ রান তোলেন ৩৫.৩৩ গড়ে। কিন্তু ক্যারি প্যাকারের প্রতিযোগিতায় অংশগ্রহণ শেষে খেলোয়াড়গণ ফিরে আসলে দল থেকে বাদ পড়েন তিনি।
এলেইন উইলিয়ামসের সাথে পরিণয়সূত্রে আবদ্ধ হন। তাদের সংসারে ব্যাসিল উইলিয়ামস, জার্মেইন উইলিয়ামস ও নামীয় দুই সন্তান রয়েছে। এছাড়াও, গ্যাব্রিয়েল উইলিয়ামস নাম্নী এক কন্যা সন্তান ছিল। তন্মধ্যে, ‘ক্যানিবাস’ ডাকনামে পরিচিত জার্মেইন উইলিয়ামস মঞ্চে সঙ্গীত পরিবেশনসহ অভিনয়কর্মের সাথে জড়িত। ৬৫ বছর বয়সে ব্যাসিল উইলিয়ামসের দেহাবসান ঘটে।
৩৪ নং ওয়ার্ড, কলকাতা পৌরসংস্থা
৩৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশের বেলেঘাটা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।
৩৪ নং ওয়ার্ডের সীমানা নিম্নরূপ: উত্তর দিকে ড. পঞ্চানন মিত্র লেন ও অবিনাশ শাসমল লেন; পূর্ব দিকে হেমচন্দ্র নস্কর রোড ও গগন সরকার রোড; দক্ষিণ দিকে বেলেঘাটা খাল এবং পশ্চিম দিকে পূর্ব রেলের কাঁকুড়গাছি কর্ড লাইন।
৩৫ নং ওয়ার্ড, কলকাতা পৌরসংস্থা
৩৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশের বেলেঘাটা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।
৩৫ নং ওয়ার্ডের সীমানা নিম্নরূপ: উত্তর দিকে পূর্ব রেল লাইন, ধ্যান দেবী খান্না রোড ও হেমচন্দ্র নস্কর রোড; পূর্ব দিকে হেমচন্দ্র নস্কর রোড, রাজা রাজেন্দ্রলাল মিত্র রোড ও কাঁকুড়গাছি কর্ড লাইন; দক্ষিণ দিকে বেলেঘাটা খাল, ড. পঞ্চানন মিত্র লেন ও অবিনাশ শাসমল লেন এবং পশ্চিম দিকে পূর্ব রেল লাইন।
২১ নং ওয়ার্ড, কলকাতা পৌরসংস্থা
২১ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং ওয়ার্ডের একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে জোড়াবাগান অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।
২১ নং ওয়ার্ডের সীমানা নিম্নরূপ: উত্তর দিকে নিমতলা ঘাট স্ট্রিট পর্যন্ত পোর্ট ট্রাস্ট রোড; পূর্ব দিকে বৈষ্ণবচরণ শেঠ স্ট্রিট ও যদুলাল মল্লিক রোড; দক্ষিণ দিকে কালীকৃষ্ণ ঠাকুর স্ট্রিট, দর্পনারায়ণ ঠাকুর স্ট্রিট ও হুগলি নদীর তীর পর্যন্ত পোর্ট ট্রাস্ট রোড এবং পশ্চিম দিকে হুগলি নদী।
জোড়াবাগান
জোড়াবাগান হল ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের একটি অঞ্চল।
‘জোড়াবাগান’ শব্দের অর্থ ‘দুটি বাগান’। এই অঞ্চলে গোবিন্দরাম মিত্র ও উমিচাঁদের দুটি বাগানবাড়ি ছিল। সেই থেকেই এই অঞ্চলের নামকরণ হয় ‘জোড়াবাগান’।
জোড়াবাগান পুরনো সুতানুটি জনপদের অংশ ছিল। ১৬৯০ সালে এখানকার সুতানুটির ঘাটে জব চার্নক পদার্পন করেছিলেন। বেনিয়াটোলা ও শোভাবাজার ঘাটের মাঝে মোহনটনের সেই ঘাটটি এখন আর নেই। এখানে একটি বিরাট গাছের তলায় জব চার্নক বিশ্রাম করেছিলেন বলে মনে করা হয়।
জোড়াবাগান অঞ্চলের নিমতলা মহাশ্মশান কলকাতার অন্যতম প্রধান শ্মশানঘাট। রবীন্দ্রনাথ ঠাকুর সহ একাধিক বিশিষ্ট ব্যক্তিত্বের শেষকৃত্য এই ঘাটে সম্পন্ন হয়। এই ঘাটের পাশে রবীন্দ্রনাথের একটি সমাধিসৌধও আছে। বর্তমানে নিমতলা মহাশ্মশানে বৈদ্যুতিক চুল্লিতে শবদাহ করা হয়।
জোড়াবাগান থানা এলাকাটি কলকাতা পৌরসংস্থার ১৯ (আহিরীটোলা-বেনিয়াটোলা), ২০ (জোড়াবাগান, নিমতলা ঘাট), ২১ (জোড়াবাগান, কিয়দংশ উত্তর বন্দর থানা এলাকার অন্তর্গত), ২৪ (পাথুরিয়াঘাটা, মালাপাড়া) ও ২৫ (জোড়াসাঁকোর অংশ বিশেষ) নিয়ে গঠিত। ২০০১ সালের জনগণনা অনুসারে, এই এলাকার জনসংখ্যা ১২৯,৭১০। এদের মধ্যে ৭৭,৩৬৭ জন পুরুষ ও ৫২,৩৩৪ জন মহিলা। এই অঞ্চলের জনসংখ্যা বৃদ্ধির হার ঋণাত্মক। জোড়াবাগান অঞ্চলটি মূলত হিন্দিভাষী মাড়োয়ারি জনবহুল।
এম.কে.সি.এম পাইলট সরকারি উচ্চ বিদ্যালয়
এম. কে. সি. এম পাইলট সরকারি উচ্চ বিদ্যালয় নেত্রকোনা জেলার অন্তর্গত দূর্গাপুর উপজেলার একটি প্রাচীন শিক্ষা প্রতিষ্ঠান।
এটি দূর্গাপুর উপজেলার প্রাচীন একটি বিদ্যালয়। ১৯১৮ সালে মহারাজা কুমোদচন্দ্রের স্মরণে এই স্কুল প্রতিষ্ঠা করা হয়। শুরুতে এটিতে উচ্চ বর্ণের হিন্দুরা পড়ার সুযোগ পেলেও পরে বৈষম্য নির্মূল হয়। পরবর্তী সময়ে এটিকে সরকারিকরণ করা হয়।
এই বিদ্যালয়ে ৬ষ্ঠ থেকে ১০ম শ্রেণী পর্যন্ত পাঠদান করা হয়। সাধারণত ৬ষ্ঠ শ্রেণীতে ছাত্র ভর্তি করা হয়। আসন খালি থাকা সাপেক্ষে কোন কোন বছর অন্যান্য শ্রেণীতেও ভর্তি করা হয়। ভর্তি পরীক্ষা দিতে কোন আলাদা যোগ্যতার প্রয়োজন হয় না এবং যেসব ছাত্র ভর্তি পরীক্ষায় ভাল ফলাফল করে তারাই ভর্তি হওয়ার সুযোগ পায়। ১৯৯৮সালের পর থেকে স্কুলটিতে ছাত্রী ভর্তি নেওয়া হয় না।
১৯৬৯ খ্রিস্টাব্দে স্কুলের ছাত্রদের জন্য সর্বপ্রথম ইউনিফর্ম ড্রেস এবং পরিচয়পত্র প্রবর্তন করা হয়। বর্তমান ইউনিফর্ম ড্রেস নিম্নরূপ:
এই বিদ্যালয়ে একটি বিজ্ঞানাগার, একটি লাইব্রেরী, একটি কম্পিউটার ল্যাবরেটরি, একটি ব্যায়ামাগার ও কর্মশালা রয়েছে। পদার্থবিদ্যা, রসায়ন ও জীববিদ্যার প্রায়োগিক পাঠসমূহ সাধারণত বিজ্ঞানাগারে পড়ানো হয়।
শিক্ষার্থীরা স্কাউট কার্যক্রমে যুক্ত।
ওয়াটারলুর যুদ্ধ
যুদ্ধ প্রান্তরটি বেলজিয়ামের ওয়াটার লু শহর থেক ২ কিলোমিটার দুরে এবং বেলজিয়ামের রাজধানী ব্রাসেলস থেকে ১৫ কিলোমিটার দক্ষিণে অবস্থিত। বর্তমানে এই প্রান্তরকে আরো আকর্ষনীয় করে তুলা হয়েছে। এই মাঠের ঠিক মধ্যেখানে রয়েছে একটি ছোট খাট ধরণের টিলা। যার চূড়া আলো করে আছে ২৮টন ওজনের একটি বিশাল ধাতব সিংহ মূর্তি। 
= যুদ্ধের ফলাফল =
রণহাট্টা চৌরঙ্গী উচ্চ বিদ্যালয়
রণহাট্টা চৌরঙ্গী উচ্চ বিদ্যালয় () বাংলাদেশের ঠাকুরগাঁও জেলার হরিপুর উপজেলার মাঝে অবস্থিত। ১৯৭০ দশকের তৎকালিন স্থানীয় কতিপয় ব্যক্তির অর্থিক সহযোগিতায় ১৯৭৩ সালে বিদ্যালয়টি প্রতিষ্ঠিত হয়।
"রণহাট্টা চৌরঙ্গী উচ্চ বিদ্যালয়" ঠাকুরগাঁও জেলার হরিপুর উপজেলা এবং এবং রাণীসংকৈল উপজেলার মধ্যবর্তি এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। এছাড়া এখানে একটি মসজিদ রয়েছে। বিদ্যালয়ের সামনে রয়েছে একটি প্রশ্বস্ত মাঠ। বিদ্যালয়ের পাঠাগারে ৫০০-এর অধিক বই রয়েছে। এছাড়া আরও একটি পুকুর আছে।
বিদ্যালয়টিতে ৬-১০ম শ্রেণী পর্যন্ত পাঠদান করা হয়। বর্তমানে বিদ্যালয়টিতে ১২ জন শিক্ষক রয়েছে। স্কুলের ছাত্রসংখ্যা ৮০০ জন।
এসএসসি পরীক্ষার ফলাফলের সামগ্রিক দিক বিবেচনায় বিদ্যালয়টির সুনাম রয়েছে। খেলাধুলায় বরাবরের মতন এগিয়ে থাকা এই বিদ্যালয় বেশ কয়েকবার স্থানীয় পর্যায়ে ফুটবল ও ভলিবলে চ্যাম্পিয়ন হয়েছে।
৩য় জাতীয় চলচ্চিত্র পুরস্কার (বাংলাদেশ)
৩য় জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩য় আয়োজন; যা ১৯৭৯ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
প্রখ্যাত সাহিত্যিক আলাউদ্দিন আল আজাদের উপন্যাস ‘তেইশ নম্বর তৈলচিত্র’ অবলম্বনে নির্মিত চলচ্চিত্র ‘বসুন্ধরা’ সর্বোচ্চ ৬টি বিভাগে পুরস্কার লাভ করে। ১৯টি শাখার মধ্যে ১৫টি শাখায় পুরস্কৃতদের নাম ১৯৭৮ সালের ১৭ জুন ঘোষণা করা হয়। বাকী ৪টি শাখায় কেউ পুরস্কার পায়নি। ১৯৭৯ সালের ৯ জানুয়ারি রাষ্ট্রপতি জিয়াউর রহমান উপ-রাষ্ট্রপতি ভবনে আয়োজিত এক অনুষ্ঠানের মাধ্যমে ১৯৭৭ সালের জাতীয় চলচ্চিত্র বিতরণ করেন। চিত্র নায়িকা শাবানা "জননী" ছবিতে অভিনয়ের জন্য শ্রেষ্ঠ পার্শ্ব অভিনেত্রী পুরস্কার পেলেও তিনি তা গ্রহণ করেননি। জাতীয় চলচ্চিত্র পুরস্কারের ইতিহাসে তিনিই প্রথম পুরস্কার প্রত্যাখান করেন।
এই বছর মোট ১৫টি বিভাগে পুরস্কার প্রদান করা হয়।
দুর্গাপুর সরকারি বালিকা উচ্চ বিদ্যালয়
দুর্গাপুর সরকারি বালিকা উচ্চ বিদ্যালয় হচ্ছে বাংলাদেশের নেত্রকোণা জেলার একটি মাধ্যমিক বিদ্যালয়।
ময়মনসিংহ বিভাগের নেত্রকোনা জেলার দুর্গাপুর উপজেলা সদরে এই বিদ্যালয়টি অবস্থিত।
১৯৭০ সালে মাধ্যমিক বিদ্যালয়টির যাত্রা শুরু হয়। বিদ্যালয় স্থাপনের জন্য নির্বাচন করা হয় পরিত্যাক্ত রাজবাড়ি।
দুর্গাপুর শহরের প্রাণকেন্দ্রে অবস্থিত এই বিদ্যালয়টির অধিকাংশ ভবনই পূর্বে রাজপ্রাসাদ হিসাবে ব্যবহৃত হতো। দুষ্প্রাপ্য গ্রন্থসহ একটি গ্রন্থাগার, আধুনিক যন্ত্রপাতি সমৃদ্ধ একটি বিজ্ঞানাগার, কম্পিউটার ল্যাব, নামাজঘর রয়েছে বিদ্যালয়টিতে।
বিদ্যালয়ে পড়াশোনার পাশাপাশি সহপাঠ্যক্রমিক কার্য্যক্রম যেমন বার্ষিক মিলাদ মাহফিল, বার্ষিক ক্রীড়া প্রতিযোগিতা, বার্ষিক পুরস্কার বিতরণী অনুষ্ঠান আয়োজন করা হয়।
স্বাধীন রাষ্ট্রের রাষ্ট্রমণ্ডল
স্বাধীন রাষ্ট্রের রাষ্ট্রমণ্ডল বা স্বাধীন রাষ্ট্রের কমনওয়েলথ () হল একটি আঞ্চলিক সংগঠন যার সদস্য দেশগুলি ১১টি সাবেক সোভিয়েত প্রজাতন্ত্র নিয়ে গঠিত। এই সংগঠনটি ১৯৯১ সালে সোভিয়েত ইউনিয়নের পতনে, ভাগ করা সোভিয়েত প্রজাতন্ত্রগুলির জন্য ১টি অবিভক্ত অর্থনৈতিক অঞ্চল তৈরি করার উদ্দেশ্যে গঠিত হয়েছিল।
বাংলাদেশ জাতীয় চলচ্চিত্র পুরস্কার শ্রেষ্ঠ অভিনেত্রী
শ্রেষ্ঠ অভিনেত্রীর জন্য জাতীয় চলচ্চিত্র পুরস্কার বাংলাদেশের চলচ্চিত্র অভিনেত্রীদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে প্রতি বছর দেওয়া হয়।
গানস অ্যান্ড রোজেস
গানস অ্যান্ রোজেস () হল একটি মার্কিন হার্ড রক ব্যান্ড। ১৯৮৫ সালে লস অ্যাঞ্জেলস শহরে এই ব্যন্ডটি গঠিত হয়। এর ক্লাসিক লাইন-আপটি গঠিত হয় ভোকালিস্ট অ্যাক্সেল রোজ, লিড গিটারিস্ট স্ল্যাশ, রিদম গিটারিস্ট ইযি স্টারডিন, বেস ডাফ ম্যাকগান এবং ড্রামার স্টিভেন অ্যাডলারকে নিয়ে। ১৯৮৬ সালে তারা গ্রিফিন রেকর্ডের সাথে চুক্তিবদ্ধ হয়। বর্তমানে অ্যাক্সেল রোজই একমাত্র আগের সদস্য হিসেবে ব্যান্ড এ রয়েছে।
বিজয়পুর, দুর্গাপুর
বিজয়পুর দুর্গাপুর উপজেলার একটি আকর্ষণীয় পর্যটন স্থান। এটি প্রাকৃতিক সৌন্দর্যের জন্য বিখ্যাত। বিজয়পুরের শসারপাড় এলাকায় সাদামাটি পাওয়া যায়; যা সারাদেশে পাঠানো হয়।
ময়মনসিংহ বিভাগের নেত্রকোনা জেলার দুর্গাপুর উপজেলা সদর থেকে সাত কিলোমিটার দূরে বিজয়পুর গ্রামটি অবস্থিত। বিজয়পুর একটি সীমান্তবর্তী গ্রাম; এখানে বিজিবির সীমান্তফাঁড়ি রয়েছে। এর পার্শ্ববর্তী গ্রামগুলো হচ্ছে মাইজপাড়া, আড়াপাড়া ও বহেরাতলী।
প্রকৃত পক্ষে এই এলাকার প্রায় সব গ্রামেই সাদা মাটি পাওয়া গেলেও বিজয়পুর বেশি জনপ্রিয় তার প্রাকৃতিক সৌন্দর্যের জন্যেই। বিজয়পুরের মূল আকর্ষণ সাদামাটির পাহাড় হলেও এখানে নীল পানির জলাশয় দেখা যায়। অনেক উঁচু উঁচু টারশিয়ারী পাহাড়ে সমৃদ্ধ বিজয়পুর। পাহাড়ের পাদদেশে বিভিন্ন রহস্যময় গুহাও চোখে পড়ে: সম্ভবত মুক্তিযুদ্ধের সময় মুক্তিযোদ্ধারা গুহাগুলোতে অবস্থান নেয়। সীমান্তফাঁড়ির পাশে পাহাড়ে ওঠার ব্যবস্থা রয়েছে; এখান থেকে সোমেশ্বরী নদীর সৌন্দর্য উপভোগ করা যায়।
দুর্গাপুর সদর ও বিরিশিরি - এই দুটি জায়গাই সোমেশ্বরী নদীর মাধ্যমে বিজয়পুর থেকে বিচ্ছিন্ন। নদী পার হয়ে শিবগঞ্জ থেকে কামারখালী হয়ে বিজয়পুরে যেতে হয়। তাছাড়া সোমেশ্বরী নদী হয়ে নৌকা করেও কামারখালী পর্যন্ত যাওয়া যায়।
মোউরাল
মোউরাল (বৈজ্ঞানিক নাম: "Papilio crino(Fabricius)") এক প্রজাতির বড় আকারের প্রজাপতি, যার মূল শরীরটা কালো বর্ণের এবং ডানায় কালোর উপর সবুজ আবির ছেটানো এবং ডানায় উজ্জ্বল নীলচে সবুজ ধাতব রঙের পটি দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।
প্রসারিত অবস্থায় মোউরালের ডানার আকার ১০০-১০৫ মিলিমিটার দৈর্ঘে র হয়।
এই প্রজাপতিটি ভারত এবং শ্রীলঙ্কাতে দেখতে পাওয়া যায়। ভারতে মোউরালকে বিচ্ছিন্নভাবে দেখা যায়। দক্ষিণবঙ্গ, মধ্যপ্রদেশ, পশ্চিমঘাট ও নীলগিরির কিছু অংশ, ছোটনাগপুর অঞ্চল, বিহার অঞ্চলে মোউরাল দেখা যায়। শুষ্ক এবং উষ্ণ পর্নমোচী অরণ্যে এদের বেশি দেখা যায়।
মোউরালের ওপর-পিঠে সামনের ডানার মাঝ আঁচল বরাবর একটি উজ্জ্বল নীলচে সবুজ ধাতব রঙের পটি নেমে এসে পিছনের ডানায় মিশেছে, সেখানের পটিটা তুলনামূলক ভাবে চওড়া। পিছনের ডানায় পটির মাঝামাঝি অংশে এই নীলচে আভাটা একটু বেশী এবং ডানার ভূমিকোণে গোলাপি পাড় দিয়ে ঘেরা কালো বিন্দু দেখা যায়। লেজ দেখা যায় এবং লেজের বর্ন কালো, লেজের ডগাতে তিলকের মতো নীলচে সবুজ দ্যুতি থাকে।
এরা ওড়ে খুব দ্রুতগতিতে। মূলত গাছের উপরিভাগে যথেষ্ট উচ্চতায় এদের উড়তে দেখা যায়। মোউরালদের ফুলের মধুর প্রতি আসক্তি আছে। দ্রুত উড়তে উড়তে এরা মাঝে মাঝে পাতার উপর ডানা মেলে বসে থাকতে দেখা যায়।
স্ত্রী মোউরাল গাছের পাতার ঊপর ডিম পাড়ে।
শূককীট নীলচে সবুজ বর্ণের হয়। দ্বিতীয়, দ্বাদশ এবং ত্রয়োদশ দেহখন্ডে এক জোড়া করে মাংসল গুঁটি দেখা যায়। 
এই শূককীট গাছের পাতার রসালো অংশ আহার করে।
মূককীট সবুজ রঙের হয়।
২২ নং ওয়ার্ড, কলকাতা পৌরসংস্থা
২২ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে পোস্তা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
২২ নং ওয়ার্ডের সীমানা নিম্নরূপ: উত্তর দিকে হুগলি নদীর তীর থেকে পোর্ট ট্রাস্ট রোড ধরে কালীকৃষ্ণ ঠাকুর স্ট্রিট ও দর্পনারায়ণ ঠাকুর স্ট্রিট; পূর্ব দিকে যদুলাল মল্লিক রোড, যোগেন্দ্র কবিরাজ রো, কলাকার স্ট্রিট ও জগমোহন মল্লিক স্ট্রিট; দক্ষিণ দিকে পোর্ট ট্রাস্ট রোড থেকে মহাত্মা গান্ধী রোড ও হুগলি নদী পর্যন্ত কটন স্ট্রিট এবং পশ্চিম দিকে হুগলি নদী ও মহর্ষি দেবেন্দ্র রোড।
ভারতীয় জাতীয় কংগ্রেস (আর)
ভারতীয় জাতীয় কংগ্রেস (আর) ছিল ভারতীয় জাতীয় কংগ্রেস ভেঙে সৃষ্ট ভারতের একটি রাজনৈতিক দল। ১৯৬৭ সালে সংযুক্ত বিধায়ক দলের ব্যানারে একটি সম্মিলিত বিরোধী শক্তি হিন্দি বলয়ের বিভিন্ন রাজ্যে ক্ষমতা দখল করার পর ইন্দিরা গান্ধী এই দলটি প্রতিষ্ঠা করেন। সেই সময় জওহরলাল নেহেরুর কন্যা তথা কংগ্রেস সভানেত্রী ইন্দিরা গান্ধী দলীয় নেতৃত্বের সংখ্যাগরিষ্ঠ অংশের বিরোধিতার সম্মুখীন হয়েছিলেন। প্রথম দিকে এই দলটি কংগ্রেস (আর) নামে পরিচিত হলেও পরে এটি নতুন কংগ্রেস নামে পরিচিত হয়। ইংরেজি ‘আর’ (R) শব্দটির অর্থ ছিল ‘রিকুইজিশন’।
১৯৬৭ সালে সংযুক্ত বিধায়ক দলের ব্যানারে একটি নতুন জোট হিন্দি বলয়ের বিভিন্ন রাজ্যে ক্ষমতা দখল করে। সেই সময় ইন্দিরা গান্ধী দলের সংখ্যাগরিষ্ঠ নেতার বিরোধিতার সম্মুখীন হন। এর ফলে দল ভেঙে যায়। ইন্দিরা গান্ধী নতুন দল গঠন করেন। প্রথম দিকে এই দলের নাম ছিল কংগ্রেস (আর)। পরে তা নতুন কংগ্রেস নামে পরিচিত হয়। কামরাজের নেতৃত্বে আদি কংগ্রেস দলটি ভারতীয় জাতীয় কংগ্রেস (অর্গানাইজেশন) বা কংগ্রেস (ও) নামে পরিচিত হয়। এই দলটিকে পুরনো কংগ্রেসও বলা হত এবং এই দলই নির্বাচন কমিশন কর্তৃক কংগ্রেসের সেই সময়কার নির্বাচনী প্রতীক ভারবাহী জোড়া বদল চিহ্নটি পেয়েছিল।
১৯৭১ সালের সাধারণ নির্বাচনে লোকসভায় ৫১৮টি আসনের মধ্যে ৩৫২টি আসন পেয়ে কংগ্রেস (আর) সংখ্যাগরিষ্ঠতা অর্জন করে। সেই সঙ্গে পাঁচটি বিধানসভা নির্বাচনেও এই দল ভাল ফল করে। এর ফলে নির্বাচন কংগ্রেস এই দলকেই প্রকৃত কংগ্রেসের স্বীকৃতি দিয়ে কোনো উপসর্গ ছাড়াই ‘ভারতীয় জাতীয় কংগ্রেস’ নামটি ব্যবহারের অনুমতি দেয় এবং কংগ্রেসের প্রতীক চিহ্নটি এই দলকে দেওয়া হয়।
অভিষেক বন্দ্যোপাধ্যায়
অভিষেক বন্দ্যোপাধ্যায় (জন্ম ৭ নভেম্বর, ১৯৮৭) হলেন একজন ভারতীয় রাজনীতিবিদ। তিনি ভারতের পশ্চিমবঙ্গ রাজ্যের ডায়মন্ড হারবার লোকসভা কেন্দ্র থেকে নির্বাচিত ১৬শ লোকসভার সদস্য। অভিষেক বন্দ্যোপাধ্যায় সর্বভারতীয় তৃণমূল কংগ্রেস প্রার্থী হিসেবে ২০১৪ সালের সাধারণ নির্বাচনে উক্ত আসন থেকে নির্বাচিত হন। তিনি পশ্চিমবঙ্গে ক্ষমতাসীন তৃণমূল কংগ্রেসের যুব শাখা সর্বভারতীয় তৃণমূল যুব কংগ্রেসের জাতীয় সভাপতি।
অভিষেক বন্দ্যোপাধ্যায় পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের ভ্রাতুষ্পুত্র। তিনি এম. পি. বিড়লা ফাউন্ডেশন হায়ার সেকেন্ডারি স্কুলে পড়াশোনা করেন। নতুন দিল্লির ইন্ডিয়ান ইনস্টিটিউট অফ প্ল্যানিং অ্যান্ড ম্যানেজমেন্ট থেকে বিবিএ পাস করার পর তিনি উক্ত প্রতিষ্ঠান থেকেই এমবিএ করেন।
২০১২ সালের জুলাই মাসে অভিষেক বন্দ্যোপাধ্যায় সর্বভারতীয় তৃণমূল যুবার জাতীয় সভাপতি রূপে তাঁর রাজনৈতিক কর্মজীবন শুরু করেন। ২০১৪ সালের সাধারণ নির্বাচনে তিনি ডায়মন্ড হারবার লোকসভা কেন্দ্র থেকে প্রতিদ্বন্দ্ব্বিতা করে ভারতের কমিউনিস্ট পার্টি (মার্ক্সবাদী)-র ড. আবুল হাসনতকে পরাজিত করেন। তাঁকে ‘১৬শ লোকসভার শিশু’ বলা হয়। কারণ তিনি উক্ত লোকসভার কনিষ্ঠতম সদস্য।
২০১৪ সালের অক্টোবর মাসে তিনি সর্বভারতীয় তৃণমূল যুব কংগ্রেসের জাতীয় সভাপতি ঘোষিত হন।
ইন্ডিগো
ইণ্ডিগো হলো ভারতের স্বল্প-খরচের একটি বিমান সংস্থা; যার সদর দপ্তর ভারতের গুরগাঁতে অবস্থিত। যাত্রী পরিবহের দৃষ্টিকোণ থেকে এটি ভারতে সর্ববৃহৎ বিমানসংস্থা; যার আগষ্ট ২০১৫ এর তথ্য অনুসারে ব্যবসার পরিমাণ ভারতের বাজারের ৩৫.৩%। বিমানসংস্থাটি ৩৮ টি গণ্ত্যবে ভ্রমণের জন্য দৈনিক ৬৪৭ টি উড্ডয়ন কার্যক্রম সম্পন্ন করে; যার মধ্যে ৫ টি বৈদেশিক গন্তব্য আছে। এর প্রাথমিক আস্তানা অবস্থিত ইন্দিরা গান্ধি আন্তর্জাতিক বিমানবন্দর, দিল্লীতে। এটার বর্তমান বহরে বিমান সংখ্যা ৯৭টি যার অনেক গুলি এ্যায়ারবাস ৩২০ পরিবারের অন্তর্গত। ইণ্ডিগো একাই ২০১৪ সালে মোট ২১.৪ মিলিয়ন যাত্রী আভ্যন্তরীন পথে পরিবহন করেছিল।
ইণ্ডিগো মূলত ২০০৬ সালের প্রথম দিকে ইন্টার গ্লোব এন্টারপ্রাইজ এর রাহুল ভাটিয়া এবং একজন যুক্তরাষ্ট্র প্রবাসী অনিবাসী ভারতীয় নাগরিক রাকেশ গ্যাংয়াল কর্তৃক প্রতিষ্ঠা লাভ করে। ইন্টারগ্লোব ইণ্ডিগোর ৫১.২% শেয়ার অধিগ্রহণ করে এবং গ্যাংয়ালের ভার্জিনিয়া-ভিত্তিক কোম্পানী কেইলাম ইন্ভেস্টমেন্ট কর্তৃক এটার ৪৮% শেয়ার অধিগ্রহনকৃত হয়। ২০০৬ সালের মাঝামাঝি উড্ডয়নের কার্যক্রম আরম্ভ করার লক্ষ্যমাত্র নির্ধারণের ফলে জুন ২০০৫ সালে ইন্ডিগো ১০০ টি এ্যায়ারবাস এ৩২০-২০০ বিমান ক্রয়ের জন্য একটি বিশাল অর্ডার প্রদান করে।ক্রয়াদেশ প্রদানের প্রায় এক বছরের মাথায় ২০০৬ সালের ২৮ শে জুন ইণ্ডিগো তাদের প্রথম এ্যায়রবাস এ৩২০-২০০ বিমান গ্রহণ করে এবং ২০০৬ সালের ৪ঠা আগষ্ট পরিবহন আরম্ভ করে নতুন দীল্লি থেকে ইম্ফল হয়ে গৌহাটি যাত্রা করার মাধ্যমে।২০০৬ সালের অন্তে, বিমান সংস্থাটির বহরে বিমান সংখ্যা দাড়ায় ছয়ে।২০০৭ সালে আরো ৯ টি বিমান যোগ হলে সংখ্যা দাড়ায় ১৫টিতে। ২০১০ সালের ডিসেম্বর নাগাদ সরকার নিয়ন্ত্রিত বিমান সংস্থা এ্যায়ার ইন্ডিয়াকে সরিয়ে দেশের শীর্ষ ৩ টি বিমান সংস্থায় পরিনত হয়।তখন কিংফিশার এ্যায়ারলাইন্স এবং জেট এ্যায়ারয়েজ এর পেছনে থেকে মার্কেটের ১৭.৩% শতাংশ ব্যবসার দখল তারা নিয়ে নেয়।২০১২ সাল নাগাদ, ইন্ডিগো মাত্র ৬ বছরের মধ্যে ৫০ তম বিমানটি গ্রহণ করে।২০১১ সালে, ইন্ডিগো ১৮০ টি এ্যায়ারবাস এ৩২০ ১৫বিলিয়ন মার্কিন ডলার খরচে ক্রয়াদেশ প্রদান করে যা ভারতের মোট এ্যায়ারবাস বিমানের ৭৩% শতাংশে পরিনত করে। ২০১২ সাল নাগাদ ইন্ডিগো ভারতের দ্রুত সম্প্রসারনশীল এবং ভারতের একমাত্র লাভজনক বিমান সংস্থাতে পরিনত হয়। কিংফিসার ভারতকে অতিক্রম করে দ্বীতিয় বৃহৎ বিমান সংস্থাতে পরিনত হয় ব্যবসার পরিমাণের দিক দিয়ে।২০১২ সালের ১৭ই আগষ্টে এটা জেট এ্যায়ারয়েজকে অতিক্রম করে ভারতের সর্ববৃহৎ বিমান সংস্থাতে পরিনত হয় মার্কেটের ২৭% বাজার ধরার মাধ্যমে।
ইণ্ডিগো ৩৮ টি গন্তব্যে যাতায়াত করে যার ভেতরে ৩৩ টি ভারতে এবং ৫ টি বিদেশে, দৈনিক ৬৪৭ টি বিমান উড্ডয়ন করার মাধ্যমে। ২০১১ সালে ৫ বছর দেশের ভেতরে বিমান চালানোর পরে এই সংস্থাটি আন্তর্জাতিক পথে উড্ডয়নের লাইসেন্স পায়। এটার প্রথম আন্তর্জাকিক ফ্লাইট পরিচালিত হয় নতুন দীল্লি হতে মুম্বাইতে ২০১১ সালের ১লা সেপ্টেম্বর। পরবর্তী সপ্তাহের ভেতরে আন্তর্জাতিক সেবা ব্যাংকক, সিংগাপুর, মাসকট এবং কাঠমন্ডু পর্যন্ত সম্প্রসারিত হয় যার যাত্রা শুরু হতো নয়া দীল্লি এবং মুম্বাই হতে।এখন এই সেবাটি ব্যাঙ্গালোর, চেন্নাই, হায়দ্রাবাদ, কোচি, কলকাতা, কোলিকোড এবং তিরুবনন্তপুরম থেকে যাত্রা করে।
, ইণ্ডিগো নিম্নলিখিত বিমান পরিচালনা করছে:
ইণ্ডিগো নিম্নে উল্লেখিত পদক সমূহ পেয়েছেঃ
বালি পুরসভা
বালি পুরসভা ছিল ভারতের পশ্চিমবঙ্গ রাজ্যের হাওড়া শহরের উত্তর শহরতলি বালি অঞ্চলের পৌর পরিকাঠামো ও স্বায়ত্বশাসন সংস্থা। ১৮৮৩ সালের ১ এপ্রিল এই পুরসভা গঠিত হয়। বালি ছিল এই পুরসভার সদর। এই পুরসভার আয়তন ছিল । বালি, লিলুয়া, বেলুড় ও পার্শ্ববর্তী এলাকা এই পুরসভার অন্তর্ভুক্ত ছিল।
বিবেকানন্দ সেতু (বালি ব্রিজ) ও নিবেদিতা সেতু বালিকে হুগলি নদীর অপর পাড়ে স্থিত ব্যারাকপুর ও কলকাতা শহরের সঙ্গে যুক্ত করেছে।
১৮৮৩ সালের ১ এপ্রিল হাওড়া পৌরসংস্থার (তদনীন্তন হাওড়া পুরসভা) ৩৫টি ওয়ার্ড নিয়ে পৃথক বালি পুরসভা গঠিত হয়। যদিও ২০১৫ সালের ১০ জুলাই বালি পুরসভা ও হাওড়া পৌরসংস্থা আবার সংযুক্ত হয়।
২০১৫ সালের ১৪ আগস্ট বালি পুরসভার এক সাব-অ্যাসিস্ট্যান্ট ইঞ্জিনিয়ারকে স্টেট অ্যান্টি করাপশন ব্যুরো (এসিবি) এক তদন্তের পর গ্রেফতার করে। পুলিশ তাঁর বাড়ি থেকে ২০.০৭ কোটি নগদ টাকা, ৫৮ লাখ টাকা পোস্ট অফিস ডিপোজিট ও ১৪ লক্ষ টাকার গয়না উদ্ধার করে।
পশ্চিমবঙ্গের মুখ্যমন্ত্রী মমতা বন্দ্যোপাধ্যায় হাওড়াকে একটি মেগাসিটি রূপে গড়ে তোলার লক্ষ্যে এবং শহরের সুনিয়ন্ত্রিত উন্নয়নের জন্য হাওড়া পৌরসংস্থা ও বালি পুরসভার সংযুক্তির প্রস্তাব দেন। সেই প্রস্তাব অনুসারে ২০১৫ সালের ১০ জুলাই বালি ও হাওড়া সংযুক্ত হয়। বালি পুরসভা এলাকার ৩৫টি ওয়ার্ডের সীমানা পুনর্বিন্যাস করে ২০টি ওয়ার্ড গঠিত হয়। ২০১৫ সালের ৩ সেপ্টেম্বর এই ওয়ার্ডগুলিতে প্রথম উপনির্বাচন অনুষ্ঠিত হয় এবং নির্বাচিত পৌর-প্রতিনিধিরা হাওড়া পৌরসংস্থার সদস্য হন।
২৩ নং ওয়ার্ড, কলকাতা পৌরসংস্থা
২৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক অঞ্চল। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে পোস্তা ও জোড়াসাঁকো অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
২৩ নং ওয়ার্ডের সীমানা নিম্নরূপ: উত্তর দিকে কালীকৃষ্ণ ঠাকুর স্ট্রিট; পূর্ব দিকে রবীন্দ্র সরণি; দক্ষিণ দিকে বড়তলা স্ট্রিট এবং পশ্চিম দিকে জগমোহন মল্লিক স্ট্রিট ও কলাকার স্ট্রিট।
আত্মরতিমূলক ব্যক্তিত্ব ব্যাধি
আত্মরতিমূলক ব্যক্তিত্ব ব্যাধি (ইংরেজি Narcissistic Personality Disorder নার্সিসিস্টিক পার্সোনালিটি ডিসঅর্ডার) হলো এমন একটি ব্যাপক ও দীর্ঘকালস্থায়ী প্রবনতা যা মানুষে আচরণে বা চিন্তায় অপরের প্রশংসা পাওয়ার অত্যন্ত প্রবল চাহিদা এবং অন্যদের প্রতি সহানুভূতির তীব্র অভাব দ্বারা চিহ্নিত করা হয়। এই ব্যাধিতে আক্রান্ত ব্যক্তিদের প্রায় সবাই বিশ্বাস করে যে তারা তাদের চারপাশের মানুষদের চাইতে বেশি গুরুত্বপূর্ণ। 'আত্মরতিমূলক ব্যক্তিত্ব ব্যাধি'তে আক্রান্তরা প্রায়ই অপরের প্রতি উন্নাসিক ও তাচ্ছল্যপূর্ণ মনোভাব প্রদর্শন করে। উদাহরণস্বরূপ, এই ব্যাধিতে আক্রান্ত কোন ব্যক্তি একজন সাধারণ ওয়েটারের "কর্কশতা" বা "নির্বুদ্ধিতা" সম্পর্কে অভিযোগ করতে পারে।
এই রোগে আক্রান্তদেরকে "স্বকামী" (narcissist) বা "আত্মরতি"তে (narcissism ) আক্রান্ত হিসাবে বর্ণনা করা যেতে পারে।
কারো আত্মরতিমূলক ব্যক্তিত্ব ব্যাধি (NPD) নির্ণয়ের জন্য তার ভেতরে নিচের লক্ষণগুলির মধ্যে পাঁচটি বা তার বেশি সংখ্যক উপস্থিত থাকতে হবেঃ
ঘাটাইল গন পাইলট মডেল উচ্চ বিদ্যালয়
ঘাটাইল গণ পাইলট মডেল উচ্চ বিদ্যালয় বাংলাদেশের টাঙ্গাইল জেলার একটি শিক্ষা প্রতিষ্ঠান। সহশিক্ষা পদ্ধতিতে শিক্ষা দানকারী এই প্রতিষ্ঠানটিতে ৬ষ্ঠ থেকে ১০ম শ্রেণী পর্যন্ত পাঠদান করা হয়।
এই বিদ্যালয়টি ঢাকা বিভাগের টাঙ্গাইল জেলার ঘাটাইল উপজেলায় অবস্থিত।
এই বিদ্যালয়টি ১৯৩৯ সালে স্থাপিত হয়েছ।
লিখিত এবং মৌখিক পরীক্ষার ভিত্তিতে ৬ষ্ঠ, ৯ম শ্রেণীতে ছাত্র ভর্তি করা হয়ে থাকে। প্রায় ২৫০০ জন শিক্ষার্থী এই বিদ্যালয়ে অধ্যয়ন করে থাকে।
জাতীয় শিক্ষাক্রমের অধীনে বাংলা মাধ্যমে এই শিক্ষা প্রতিষ্ঠানে পাঠদান করা হয়। মাধ্যমিক ও উচ্চ মাধ্যমিক শ্রেণীতে বিজ্ঞান, মানবিক, বাণিজ্য এবং কারিগরি শাখায় শিক্ষার্জনের সুযোগ রয়েছে।
শিক্ষার্থীদেরকে হাতে-কলমে যত্নসহকারে পাঠদান করা হয়। পর্বশেষ পরীক্ষা ছাড়াও প্রতি পর্বে দু'টি করে শ্রেণী-পরীক্ষা গ্রহণ করা হয়। জুনিয়র বৃত্তি ও এসএসসি জন্য ছাত্রদেরকে সুপরিকল্পিতভাবে প্রস্ততি গ্রহণে সহায়তা করা হয়। শ্রেণী শিক্ষকের মাধ্যমে ছাত্রদের পাঠন্নতি নিয়মিতভাবে পর্যবেক্ষণ হয়।
এই শিক্ষা প্রতিষ্ঠানের শিক্ষার্থীদেরকে দৈহিক ও মানসিক সুষম উৎকর্ষ সাধনের লক্ষ্যে সহ-পাঠ্যক্রম কর্মসূচির ব্যবস্থা রয়েছে। এখানে আবাসিক ছাত্রদের জন্য প্রাতঃকালীন শরীর-চর্চা ও বৈকালিক খেলাধুলা বাধ্যতামূলক। ফুটবল, ক্রিকেট, ভলিবল, ব্যাডমিন্টন নিয়মিত খেলা হয়। এছাড়া আন্তঃকক্ষ খেলাধুলা ও প্রতিযোগিতার ব্যবস্থা রয়েছে। ছাত্রদের মধ্যে সাংস্কৃতিক চেতনা উজ্জীবিত করার লক্ষ্যে বার্ষিক সাংস্কৃতিক সপ্তাহের আয়োজন করা হয়; এতে হামদ-নাত, ক্বিরাত, বক্তৃতা, বিতর্ক, আবৃতি, অভিনয়, কৌতুক, ছড়াগান, গল্প বলা, নাট্যানুষ্ঠান, সংগীতানুষ্ঠান, চিত্রাংকন ইত্যাদি প্রতিযোগিতার ব্যবস্থা করা হয়। ডাক টিকেট সংগ্রহ, চিত্রাংকন, ছবি তোলা, বাগান করা, মাটির কাজ, সঙ্গীত চর্চা, স্কাউটিং, নাট্যচর্চা, বিজ্ঞান ক্লাব, ব্যাণ্ড শিক্ষা, জুনিয়র ক্যাডেট কোর প্রভৃতিম কার্যক্রমও এর আওতাভুক্ত। শিক্ষার্থীরা জাতীয় ও আন্তর্জাতিক পর্যায়ে বিভিন্ন শিক্ষা সহায়ক কার্যক্রমে অংশগ্রহণ করে থাকে।
আদর্শ নগর মেট্রো স্টেশন
আদর্শ নগর () মেট্রো স্টেশন হল দিল্লি মেট্রোর ইয়েলো লাইনের একটি স্টেশন।
এআইআইএমএস মেট্রো স্টেশন
এআইআইএমএস () মেট্রো স্টেশন হল দিল্লি মেট্রোর ইয়েলো লাইনের একটি মেট্রো স্টেশন।
এই মেট্রো স্টেশনটির প্রবেশ পথ অরবিন্দ মার্গে অবস্থিত। স্টেশনটির পূর্ব দিকে অল ইন্ডিয়া ইনস্টিটিউট অফ মেডিক্যাল সায়েন্সেস ও পশ্চিম দিকে সফদরজং হাসপাতাল অবস্থিত।
চীনা-তিব্বতি ভাষাসমূহ
চীনা-তিব্বতি ভাষা হচ্ছে একটি ভাষা পরিবার; যাদের অন্তর্ভুক্ত প্রায় ৪০০টি ভাষা রয়েছে। এগুলো পূর্ব এশিয়া, দক্ষিণ-পূর্ব এশীয়া ও দক্ষিণ এশিয়ার কিছু অংশে ব্যবহৃত হয়। ভাষাভাষীর দিক থেকে ইন্দো-ইউরোপিয়ান ভাষা পরিবারের পরই এটির অবস্থান। চীনা-তিব্বতি ভাষার মধ্যে চৈনিক ভাষার ব্যবহারকারী ১.২ বিলিয়ন, বর্মী ৩৩ মিলিয়ন এবং তিব্বতি ৮ মিলিয়ন।
১৯ 'শতকে প্রথম প্রস্তাব করা হয় যে, চীনা, তিব্বতি, বর্মী ও অন্যান্য কয়েকটি অঞ্চলের ভাষার মধ্যে বংশগত সম্পর্ক রয়েছে; যা এখন সর্বজন বিদিত।
অক্ষরধাম মেট্রো স্টেশন
অক্ষরধাম মেট্রো স্টেশন হল দিল্লি মেট্রোর একটি স্টেশন। এটি দিল্লি মেট্রো রেল কর্পোরেশন লিমিটেড কর্তৃক পরিচালিত হয়। স্টেশনটির একদিকে পাণ্ডব নগর এবং অপর দিকে অক্ষরধাম মন্দির ও কমনওয়েলথ গেমস ভিলেজ অবস্থিত। মন্দিরটি নিকটবর্তী অক্ষরধাম মন্দিরের দর্শনার্থীদের সুবিধার্থে নির্মাণ করা হয়েছে। ২০০৯ সালের ১২ নভেম্বর চালু হওয়া এই স্টেশনটি দিল্লি মেট্রোর উচ্চতম স্টেশন। মন্দিরের দর্শনার্থী পরিবহনের সঙ্গে সঙ্গে ২০১০ কমনওয়েলথ গেমস দর্শকদেরও যাতায়াতে এই স্টেশনটি ব্যবহৃত হয়।
সিদাথ ওয়েতিমুনি
সিদাথ ওয়েতিমুনি (; জন্ম: ১২ আগস্ট, ১৯৫৬) কলম্বোয় জন্মগ্রহণকারী শ্রীলঙ্কার সাবেক ক্রিকেটার। ১৯৮২ থেকে ১৯৮৭ মেয়াদে শ্রীলঙ্কা ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন। দলে তিনি মূলতঃ উদ্বোধনী ব্যাটসম্যানের দায়িত্ব পালন করেছেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন তিনি।
ইংল্যান্ডের বিপক্ষে তাঁর টেস্ট অভিষেক ঘটে। দুই ইনিংসে তিনি মোট ১৫ রান তোলেন। ঐ খেলায় শ্রীলঙ্কা দল ৭ উইকেটে পরাজিত হয়েছিল। কিন্তু, ১৯৮১-৮২ মৌসুমে পাকিস্তান সফরে নিজেকে মেলে ধরেন। প্রথম টেস্টে ৭১ ও ফয়সালাবাদ টেস্টে শ্রীলঙ্কার পক্ষে প্রথম টেস্ট সেঞ্চুরি করার কীর্তিগাঁথা রচনা করেন। তাঁর সংগৃহীত ১৫৭ রানের কল্যাণে দল ৪৫৪ তোলে ও খেলাটি ড্রয়ে পরিণত হয় যা শ্রীলঙ্কার প্রথম পরাজিত না হবার ঘটনা হিসেবে স্বীকৃতি পায়। শেষ টেস্টে শ্রীলঙ্কা হারলেও দ্বিতীয় ইনিংসে তিনি দলের পক্ষে সর্বোচ্চ ৪১ রান তুলেছিলেন।
১৯৮২-৮৩ মৌসুমের চার ওডিআইয়ের প্রথমটিতে অস্ট্রেলিয়ার বিপক্ষে ৩৭ করেন। শ্রীলঙ্কা ঐ খেলায় জয় পায়। দ্বিতীয় খেলায় ওয়েতিমুনি’র ৫৬ রান দলকে জয় এনে দেয়। বাদ-বাকী দুই খেলা বৃষ্টির কারণে পরিত্যক্ত হয় ও শ্রীলঙ্কা তাদের প্রথম ওডিআই সিরিজ জয় করে। কিন্তু টেস্টে অস্ট্রেলিয়া দল ইনিংস ও ৩৮ রানে জয় পায়। দ্বিতীয় ইনিংসে শ্রীলঙ্কার ২০৫ রানের মধ্যে তিনি একাই করেন ৯৬।
১৯৮৪ সালে ইংল্যান্ড সফরে নিজস্ব দ্বিতীয় সেঞ্চুরি ১৯০ তোলেন যা ঐ সময়ে শ্রীলঙ্কার সর্বোচ্চ ব্যক্তিগত সংগ্রহ ছিল। তাঁর করা ১৯০ রানটি ইংরেজ ক্রিকেট সমর্থকদের বেশ আনন্দ দেয়। পরবর্তীকালে ১৯৮৬-৮৭ মৌসুমে ব্রেন্ডন কুরুপ্পু নিউজিল্যান্ডের বিপক্ষে দ্বি-শতক করে রেকর্ড ভঙ্গ করেন।
১৯৮৫ সালে উইজডেন কর্তৃপক্ষ তাঁকে বর্ষসেরা ক্রিকেটার ঘোষণা করে। এরফলে প্রথম শ্রীলঙ্কান হিসেবে তিনি এ সম্মাননা লাভ করেন। ১৯৯৭ সালে জিম্বাবুয়ে সফরে আসা নিউজিল্যান্ড দলের মধ্যকার টেস্ট সিরিজে ম্যাচ রেফারির দায়িত্বে ছিলেন। এছাড়াও, ১ অক্টোবর, ১৯৯৭ তারিখে বুলাওয়েতে উক্ত দুই দলের মধ্যকার ওডিআই সিরিজেও ম্যাচ রেফারী ছিলেন। মিত্র ও সুনীল নামে তাঁর দুই ভাইও শ্রীলঙ্কার পক্ষে ক্রিকেট খেলেছেন।
অ্যানড্রয়েড ললিপপ
অ্যানড্রয়েড ললিপপ হচ্ছে গুগল কর্তৃক উন্নয়নকৃত মোবাইল অপারেটিং সিস্টেম। এটি ২০১৪ সালের ২৫ জুন অবমুক্ত করা হয়।
অ্যানড্রয়েড ৫.০ এর কোডনেম অ্যানড্রয়েড এল। এল থেকে ললিপপ শব্দটি দেওয়া হয়েছে। এই অপারেটিং সিস্টেমের ডিজাইন ল্যাঙ্গুয়েজকে ম্যাটেরিয়াল ল্যাঙ্গুয়েজ হিসেবে ধরা হয়ছে। এটিতে গুগল নাউ যোগ করা হয়েছে। এই ওএস টি মোবাইল ছাড়াও অ্যানড্রয়েড টিভি, অ্যানড্রয়েড ঘড়িতে ব্যবহার করার সুবিধা সম্বলিত।
অ্যানড্রয়েড ৫.০-এ সতেজ বিজ্ঞপ্তি সিস্টেম দেওয়া হয়েছে। এখন থেকে বিজ্ঞপ্তি লক স্ক্রিনে দেখা যাবে কার্ডের মত করে এবং "হেডস আপ" বিজ্ঞপ্তি বড় ব্যানারের মত করে স্ক্রিনের উপরের অংশে দেখা যায় । "বিরক্ত করবেন না" না সুবিধাটিও বিজ্ঞপ্তিতে যুক্ত করা হয়।পরোক্ষ অ্যাপগুলো বিভিন্ন কার্ডের মত করে সাম্প্রতিক মেনুতে দেখা যায় অনেকটা ওয়েব ব্রাউজারের মত।
শুধু ললিপপ এপিআই এর জন্য ৫০০০ বিশেষ অ্যাপ তৈরি করা হয়েছে। ললিপপ ওএস এর অন্যতম লক্ষ্য হলো ব্যাটারির খরচ কমানো। এজন্যে বিভিন্ন পরিবর্তন আনা হয়েছে ।
এটির পরবর্তী সংস্করণ অ্যানড্রয়েড মার্শম্যালো
সাঁঝলা
সাঁঝলা (বৈজ্ঞানিক নাম: "Melanitis leda(Linnaeus)") এক প্রজাতির মাঝারি আকারের প্রজাপতি। এরা খয়েরী বাদামি বর্ণের প্রজাপতি। সাঁঝলা 'নিমফ্যালিডি' পরিবারের এবং 'স্যাটায়ারিনি' উপগোত্রর সদস্য'
প্রসারিত অবস্থায় সাঁঝলার ডানার আকার ৬০-৮০ মিলিমিটার দৈর্ঘ্যের হয়।
ভারতে প্রাপ্ত সাঁঝলা এর উপপ্রজাতি হল-
এই প্রজাপতিটি সমগ্র ভারত এবং হিমালয়ের ৬৫০০ফুট উচ্চতা পর্যন্ত এদের দেখা মেলে। এছাড়া নেপাল, শ্রীলঙ্কা, মায়ানমারসহ মধ্য প্রাচ্য, আফ্রিকা, দক্ষিণ-পূর্ব এশিয়া এবং অস্ট্রেলিয়াতেও এদের দেখা মেলে।
সাঁঝলার ওপর-পিঠের রঙ গাঢ় বাদামী খয়েরী এবং সামনের ডানায় একটা বড় কালো চোখ দেখা যায়। এই চোখের মাঝখানে একটা সাদা বিন্দু থাকে। কালো চোখ ঘেঁষে ডানার ভিতর দিকে কমলা ছোপ লক্ষ্য করা যায়।
ঋতুভেদে এদের ডানার নীচের পিঠের অংশের রঙের পরিবর্তন দেখা যায়। শুধু ডানার রঙই নয়, ডানার গড়নও আলাদা হয়।
শুষ্ক ঋতুতে সাঁঝলার ডানার পিঠের রঙ খয়েরী হয়। কখনও তা লালচে বাদামী ঘেঁষা আবার কখনও হাল্কা লালচে বাদামী। তার উপর জায়গায় জায়গায় গাঢ় কালচে ছোপ থাকে। যেহেতু এই কালচে ছোপ কোনও নির্দিষ্ট মাত্রায় থাকে না, তাই একটার সাথে আর একটা সাঁঝলার সাদৃশ্য মেলানো অনেক সময় বেশ কঠিন হয়। সমপ্রজাতি হিসাবে চিহ্নিত করতে আসুবিধা হয়। শুষ্ক ঋতুতে এদের ডানার মাপ কিছুটা বড় হয়। সামনের ডানার শীর্ষের নীচের দিক এবং পিছনের ডানার ভূমিকোনের কিছু ওপরে দুটো উঁচোনো চূড়ো দেখা যায়। সামনের ডানার চূড়োটা কিছুটা নীচের দিকে বাঁকানো। সাঁঝলার শুষ্ক ঋতুরূপ এর সাথে শুকনো পাতার সাদৃশ্য দেখা যায়।
আর্দ্র ঋতুতে সাঁঝলার ডানার নীচের পিঠ ধূসর খয়েরী বর্ণের হয়। অনেক সময় অল্প পীতাভ বর্ণও লক্ষ্য করা যায়। পিছনের ডানার প্রান্তের সমান্তরালে একসার সাদা বিন্দু দেখা যায়, তার চারিদিকে কালো রঙের সরু বেড় দেওয়া। আদ্রর ঋতুতে ডানায় এরকম চূড়া দেখা যায় না অর্থাৎ ডানার গড়নে কাটাকাটা তীক্ষ্ণ ভাবটা থাকে না।
ভোর বেলায় এবং সন্ধ্যার দিকে এদের বেশি দেখা যায়। ঝোপঝাড়ের নিচে অথবা শুকনো পাতার ভিড়ে এরা লুকিয়ে থাকে। এদের ওড়ার ধরন দূর্বল প্রকৃতির এবং এরা মাটির কাছাকাছি ওড়ে। সাঁঝলাদের পচা ফলের এবং গাছের রসের প্রতি আসক্তি আছে।
সাঁঝলার ডিম সাদা বর্ণের এবং গোলাকার হয়। ঘাসের ফলকের নীচের পিঠে ২ থেকে ৭টা করে ডিম পাড়ে।
শূককীট কচি ঘাসের মতো সবুজ রঙের হয় এবং পাশের দিকে সরু সরু সাদা রেখা টানা থাকে। মাথাটা তুলনামূলক ভাবে গাঢ় সবুজ, মাথার অপর দুটি মেরুন রঙের কাঁটাযুক্ত শিং দেখা যায়। দেহের শেষ অংশে দু'ভাগ হওয়া লেজের মতো দুটো বাড়ানো অংশ থাকে। পুরো দেহটাই লোম দিয়ে ঢাকা থাকে। 
এই শূককীট বিভিন্ন প্রকার ঘাস যেমন- ধান (), ভুট্টা(), Rotboellia cochinchinensis শ্যামা ঘাস, , , , , ইত্যাদি গাছের পাতার রসালো অংশ আহার করে।
সাঁঝলার মূককীট স্বচ্ছ সবুজ বর্ণের হয়। বক্ষ অংশটি চওড়া এবং থ্যাবড়া ঢিবি দেখা যায়। এরা সাধারণত পাতার নীচের পিঠে ঝুলে থাকে।
সিম্ফোনি মোবাইল
সিম্ফোনি মোবাইল হচ্ছে একটি যোগাযোগ যন্ত্র; যেটি বাংলাদেশে সর্বাধিক বিক্রিত মোবাইল ফোন। অপেক্ষাকৃত কম দামে হওয়ায় ক্রেতাসাধারণ এই ব্র্যান্ডের মোবাইল কিনতে বেশি আগ্রহ দেখায়।
সিম্ফোনি মোবাইল ২০০৮ যাত্রা শুরু করে। কোম্পানিটি চায়নিজ মোবাইলকে রিব্র্যান্ড করে। স্বল্পমূল্যে মাল্টিমিডিয়া ফোন পৌঁছে দেওয়ার পেছনে সিম্ফোনির অবদান অনস্বীকার্য। ২০১২ সনের শেষের দিকে কোম্পানি প্রথম এনড্রয়েড অপারেটিং সিস্টেম যুক্ত মোবাইল বাজারে ছাড়ে। প্রথম মোবাইল ছিল এক্সপ্লোরার সিরিজের সিম্ফোনি ডব্লিউ২০; এটি বহুল জনপ্রিয়তা লাভ করে।
কোম্পানিটি শুধুমাত্র মোবাইল ফোন বাজারজাত করে থাকে। অধিকাংশ মোবাইলই চীন থেকে আমদানি করা। চীনে সিম্ফোনি নাম দিয়ে মোবাইলগুলো শুধু রিব্র্যান্ড করা হয়। বেশিরভাগ মোবাইলই মাল্টিমিডিয়া সমর্থিত। কোনো কোনোটিতে জাভা অ্যাপ চালানোর সুবিধা থাকে। শুরুতে বেসিক ফোন বাজারজাত করলেও এখন সব মোবাইলই মাল্টিমিডিয়া সমর্থিত। বর্তমানে কোম্পানিটি তিন ধরনের মোবাইল সরবরাহ করছেঃ
সিম্ফোনির এনড্রয়েড মোবাইল যথেষ্ট জনপ্রিয়তা পেয়েছে। বর্তমানে সিম্ফোনি ৬৪বিট প্রসেসরের এলটিই সমর্থিত মোবাইলও বাজারজাত করছে। এনড্রয়েড মোবাইলগুলোর র‍্যাম সাধারণত ২৫৬ থেকে ৩জিবি পর্যন্ত থাকে। ক্যামেরা ভিজিএ থেকে ১৬ মেগাপিক্সেল পর্যন্ত থাকে।__নির্ঘণ্ট__
সিম্ফনি এইচ ৪০০
সিম্ফনি এইচ ১০০
সিম্ফনি এইচ ৩০০
সিম্ফোনি এক্সপ্লোরার জেড৫
সিম্ফোনি এক্সপ্লোরার জেড৫ হচ্ছে একটি এনড্রয়েড চালিত মোবাইল ফোন। এটি উৎপাদন করেছে সিম্ফোনি মোবাইল কোম্পানি। মোবাইলটি ২০১৫ সালের জানুয়ারিতে অবমুক্ত করা হয়।
বাংলাদেশের জাতীয় সংসদের সদস্যদের তালিকা
বাংলাদেশের জাতীয় সংসদ সর্বমোট ৩৫০টি আসন নিয়ে গঠিত; যাতে ৩০০টি আসন থেকে সরাসরি ভোটের মাধ্যমে সদস্য নির্বাচিত হয়। অবশিষ্ট ৫০টি আসন নারীদের জন্য সংরক্ষিত রয়েছে; যা দলীয় মানদণ্ডে মহিলা সংসদ সদস্যের কোটায় নির্ধারিত হয়ে থাকে। এই তালিকাটি বাংলাদেশের জাতীয় সংসদের এই ৩০০টি নির্বাচনী এলাকা এবং নারীদের জন্য সংরক্ষিত ৫০টি আসন থেকে প্রত্যক্ষ বা পরোক্ষভাবে নির্বাচিত সদস্যদের হালনাগাদ তথ্যপুঞ্জি। জাতীয় সংসদের এই সদস্যগণ তাদের স্ব-স্ব নির্বাচনী এলাকার প্রতিনিধিত্ব করেন।
এখানে উল্লেখ্য যে, এই তালিকাটিতে প্রদত্ত নির্বাচনী এলাকা বলতে "The Delimitation of Constituencies Ordinance, 1976" - অনুসারে বাংলাদেশ নির্বাচন কমিশন কর্তৃক ২০১৩ সালের ৩ জুলাই প্রকাশিত সীমানাকে বুঝানো হয়েছে।
৩০শে ডিসেম্বর ২০১৮ সালে বাংলাদেশে একাদশ জাতীয় সংসদ নির্বাচন অনুষ্ঠিত হয়। ৩ জানুয়ারি ২০১৯ তারিখে নির্বাচিত সংসদ সদস্যগণ বাংলাদেশ সরকারের আইনপ্রণেতা হিসেবে শপথগ্রহণ করেন।
সার্বিক
সুনির্দিষ্ট সূত্র
২৪ নং ওয়ার্ড, কলকাতা পৌরসংস্থা
২৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে পাথুরিয়াঘাটা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।
২৪ নং ওয়ার্ডের সীমানা নিম্নরূপ: উত্তর দিকে নিমতলা ঘাট স্ট্রিট; পূর্ব দিকে রবীন্দ্র সরণি; দক্ষিণ দিকে কালীকৃষ্ণ ঠাকুর স্ট্রিট এবং পশ্চিম দিকে বৈষ্ণব শেঠ স্ট্রিট, প্রসন্নকুমার ঠাকুর রোড ও যদুলাল মল্লিক রোড।
রাষ্ট্রীয় সমাজবাদী কংগ্রেস
রাষ্ট্রীয় সমাজবাদী কংগ্রেস (আরএসসি) ছিল ভারতের পশ্চিমবঙ্গ রাজ্যের একটি রাজনৈতিক দল। ১৯৮৬ থেকে ১৯৮৯ সাল পর্যন্ত এই দলটির অস্তিত্ব ছিল। কংগ্রেস নেতা তথা ভারতের বর্তমান রাষ্ট্রপতি প্রণব মুখোপাধ্যায় ইন্দিরা গান্ধীর মৃত্যুর পর ভারতীয় জাতীয় কংগ্রেস নেতৃত্বের সঙ্গে মতবিরোধের পরিপ্রেক্ষিতে এই দল প্রতিষ্ঠা করেছিলেন। প্রণব মুখোপাধ্যায় রাজীব গান্ধীকে ভারতের প্রধানমন্ত্রী পদে নিয়োগের বিরোধী ছিলেন। দলের প্রবীণ নেতা হিসেবে তিনি নিজে ওই পদের দাবিদার ছিলেন এবং উক্ত পদটিতে নিয়োগের ক্ষেত্রে পারিবারিক ঐতিহ্য বজায় রাখার বিরোধিতা করেছিলেন।
প্রধান রাজনৈতিক ব্যক্তিত্বদের দলে আনতে না পেরে এবং নির্বাচনী সাফল্য অর্জন করতে না পেরে আরএসসি ১৯৮৯ সালে ভারতীয় জাতীয় কংগ্রেসের সঙ্গে মিশে যায়। এর প্রধান কারণ ছিলেন প্রণব মুখোপাধ্যায় জননেতা ছিলেন না এবং সেই সময় কোনো নির্বাচনে অংশগ্রহণ করেননি। কংগ্রেসে ফিরে আসার পরে দলে তাঁকে আবার স্বাগত জানানো হয় এবং তিনি দলের শীর্ষ নেতা হিসেবেই গণ্য হন। তারপর থেকে তিনি নেহেরু-গান্ধী পরিবারের অনুগত নেতা হিসেবে নিজের ভাবমূর্তি গড়ে তোলেন।
শী: অ্যা হিস্ট্রি অব অ্যাডভেঞ্চার
শী স্যার হেনরি রাইডার হ্যাগার্ড রচিত একটি ইংরেজি উপন্যাস। এটি ব্রিটিশ পত্রিকা দ্য গ্রাফিক-এ ১৮৮৬ সালের অক্টোবর থেকে ১৮৮৭ সালের জানুয়ারি মাস পর্যন্ত ধারাবাহিকভাবে প্রকাশিত হয়। পুস্তক হিসেবে মুদ্রণের পর এটি সে সময়ে অসম্ভব জনপ্রিয়তা লাভ করে এবং আজ অবধি এটি পাঠক মহলে সমাদৃত। শী'কে অন্যতম ক্লাসিক কল্পনাশ্রয়ী সাহিত্য হিসেবে বিবেচনা করা হয়। একই সাথে ১৯৬৫ সালে প্রায় ৮ কোটি ৩০ লাখ কপি বিক্রি হওয়ায় এটি সর্বকালের অন্যতম সর্বাধিক-বিক্রিত বই হিসেবেও বিবেচিত।.
এর পর থেকেই মূলত তাদের মূল অভিয়ান শুরু হয়। এক পর্যায়ে অ্যামাহ্যাগারদের রানী  "সে যাকে মানতে হবে" লিও ও হলির সাথে দেখা করতে চান। যখন তারা রানীর সাথে দেখা করতে যান তখন হলির সাথে রাণীর অনেক আলাপ হয়। হলি জানতে পারে যে রাণীর নাম "আয়েশা"। এবং ঐ রাণীর সৌন্দর্য কল্পনারও বাইরে।
২৫ নং ওয়ার্ড, কলকাতা পৌরসংস্থা
২৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে রামবাগান অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
২৫ নং ওয়ার্ডের সীমানা নিম্নরূপ: উত্তর দিকে নন্দ মল্লিক লেন; পূর্ব দিকে চিত্তরঞ্জন অ্যাভিনিউ; দক্ষিণ দিকে মদন চট্টোপাধ্যায় লেন এবং পশ্চিম দিকে রবীন্দ্র সরণি।
বরগুনা জিলা স্কুল
বরগুনা জিলা স্কুল বাংলাদেশের দক্ষিনাঞ্চলের একটি প্রসিদ্ধ বালক বিদ্যালয়। ১৯২৭ সালে এটি বরগুনা এম ই (মিডল ইংলিশ) স্কুল নামে প্রতিষ্ঠিত হয় ও ১৯৭০ সালে জাতীয়করণ করে নাম রাখা হয় "বরগুনা জিলা স্কুল"। এটি বরগুনা জেলার সর্বশ্রেষ্ঠ বিদ্যালয়। বর্তমানে বরগুনা জিলা স্কুলে তৃতীয় শ্রেনী থেকে দশম শ্রেনী পর্যন্ত পাঠদান করা হয়।
১৯২৭ সালে রমজান আলী খান নামে একজন শিক্ষানুরাগী স্থানীয় অভিজাত ব্যক্তিবর্গদের নিয়ে বরগুনা এম ই স্কুল (বরগুনা মিডল ইংলিশ স্কুল) নামে একটি ইংরেজী বিদ্যালয় প্রতিষ্ঠা করেন এবং নিজেই প্রতিষ্ঠানের প্রধান শিক্ষকের দায়িত্বভার গ্রহণ করেন। ১৯৩১ সালে বিদ্যালয়টি মাধ্যমিক বিদ্যালয়ে উন্নীত করা হয়। ১৯৩৪ সালে আবদুল মজিদ মিয়া (বি.এ, বি.টি.) বিদ্যালয়ের প্রধান শিক্ষক হিসেবে যোগদান করেন। ১৯৩৮ সালে বিদ্যালয়টিকে উচ্চ বিদ্যালয়ে উন্নীত করা হয়। ১৯৭০ সালে বিদ্যালয়টির জাতীয়করণ হয় ও তৎকালীন পাকিস্তান সরকার এ বিদ্যালয়টির ব্যয়ভার ও পরিচালনার দায়িত্ব নেয়। তখন থেকে নাম হয় "বরগুনা জিলা স্কুল"।
বরগুনা জিলা স্কুলে প্রতিবছর ডিসেম্বর মাসের শেষে তৃতীয় শ্রেণীতে ভর্তি পরীক্ষা অনুষ্ঠিত হয়।
স্কুলের নির্দিষ্ট পোশাক হলঃ সাদা শার্ট, প্রভাতি শাখা - নেভি ব্লু প্যান্ট, দিবা শাখা - সাদা প্যান্ট ও সাদা জুতো। শার্ট ফুল হাতা বা হাফ হাতা দুটোই গ্রহণযোগ্য। এছাড়া শীতকালে নীল রঙের সোয়েটারও ইউনিফরমের অন্তর্ভুক্ত। শার্টের পকেটে স্কুলের মনোগ্রামযুক্ত ব্যাজ থাকা আবশ্যক।২০১১ হতে ২০১৫ সাল পর্যন্ত এস.এস.সি পরীক্ষায় এ বিদ্যালয়ের ফলাফল নিম্নরূপঃ
শশী পাঁজা
ড. শশী পাঁজা হলেন একজন চিকিৎসক, সর্বভারতীয় তৃণমূল কংগ্রেস রাজনীতিবিদ এবং পশ্চিমবঙ্গ সরকারের একজন রাষ্ট্রমন্ত্রী। তিনি রাজনীতিবিদ অজিতকুমার পাঁজার পুত্রবধূ।
ড. শশী পাঁজার বাবা পি. ভি. কৃষ্ণাইহ (পিল্লালামারি তেনালি) ছিলেন হিন্দুস্তান মোটরসের চিফ ইন্ডাস্ট্রিয়াল ইঞ্জিনিয়ার। তিনি তাঁর সমগ্র কর্মজীবন অতিবাহিত করেছিলেন হিন্দমোটর কলোনিতে। ড. শশী পাঁজাও সেখানে বড়ো হয়েছেন। পরে তিনি কলকাতার রাধাগোবিন্দ কর মেডিক্যাল কলেজ ও হাসপাতাল থেকে এমবিবিএস করেন। তিনি আল্ট্রাসাউন্ড ও বন্ধ্যাত্ব বিশেষজ্ঞ। তিনি রাজনীতিবিদ অজিতকুমার পাঁজার পুত্র ড. প্রসূন কুমার পাঁজাকে বিবাহ করেন।
২০১০ সালে ড. শশী পাঁজা কলকাতা পৌরসংস্থার একজন পৌর-প্রতিনিধি নির্বাচিত হন। সেই সময় তিনি মহানাগরিক পরিষদে শিক্ষাবিভাগের দায়িত্ব পান।
২০১১ সালে তিনি শ্যামপুকুর বিধানসভা কেন্দ্র থেকে পশ্চিমবঙ্গ বিধানসভায় নির্বাচিত হন।
২০১৩ সালের ডিসেম্বর মাসে তিনি পশ্চিমবঙ্গ সরকারের নারী ও শিশুকল্যাণ বিভাগের রাষ্ট্রমন্ত্রীর দায়িত্ব পান। ২০১৪ সালের মে মাসে তাঁকে সমাজকল্যাণ বিভাগের অতিরিক্ত দায়িত্ব দেওয়া হয়।
কুলিক নদী
কুলিক নদী বাংলাদেশ-ভারতের একটি আন্তঃসীমান্ত নদী। এটি ভারতের পশ্চিমবঙ্গ এবং বাংলাদেশের উত্তরবঙ্গ দিয়ে প্রবাহিত একটি নদী। নদীটি বাংলাদেশের উত্তরাংশের ঠাকুরগাঁও উপজেলা ও বালিয়াডাঙ্গী উপজেলার রায়পুর ইউনিয়নের বিল এলাকা থেকে উৎপন্ন হয়ে বাংলাদেশের হরিপুর উপজেলার বাংলাদেশ অংশে পড়েছে। বাংলাদেশের প্রবাহপথে বালিয়াডাঙ্গী, রানীশংকাইল ও হরিপুর উপজেলা রয়েছে। নদীটির দৈর্ঘ্য বাংলাদেশ অংশে ৩০ কিমি এবং ভারতের অংশে ১১ কিমি।
নদীটির ভুটডাঙ্গী এলাকায় প্রস্থ ১০০ মিটার এবং সেখানে এর গভীরতা ৩০ মিটার। আর নদী অববাহিকার আয়তন ১৫০ বর্গকিমি। নদীটিতে সারাবছর পানিপ্রবাহ থাকে। এপ্রিল মাসের দিকে শুকনো মৌসুমে প্রবাহ কমে যায়। আগস্ট মাসের বর্ষা মৌসুমে যখন পানিপ্রবাহ সর্বোচ্চ হয় তখন পানিপ্রবাহের পরিমাণ হয় ১১৫ ঘ্নমিটার/সেকেন্ড। এই নদীতে জোয়ারভাটার প্রভাব নেই। তাছাড়া সাধারণত এই নদীতে জোয়ার ভাটার প্রভাব নেই।